b'\n_START_ARTICLE_\nPal\xc3\xa6ontologi\n_START_PARAGRAPH_\nPal\xc3\xa6ontologi er studiet af livets historie p\xc3\xa5 jorden, af fortidens dyr og planter, baseret p\xc3\xa5 fossiler som evidens af deres eksistens i udgravninger. Dette omfatter ogs\xc3\xa5 unders\xc3\xb8gelser af bl.a. fodspor, ynglepladser, koprolitter (fossil aff\xc3\xb8ring), pollen, forstenede tr\xc3\xa6sorter og kemiske spor i jordlag. Man kan derved opn\xc3\xa5 viden om fortidige livsformers \xc3\xb8kologi, anatomi og fysiologi, og endda f\xc3\xa5 fingerpeg om adf\xc3\xa6rd.'